Държавен вестник, бр. 41, 2014 г., стр. 55

БРОЙ  41	
Д Ъ Р Ж А В Е Н  В Е С Т Н И К 	
СТР.  55  
5. заключения на Транспортните област-
ни лекарски експертни комисии (ТОЛЕК) и 
Транспортната централната лекарска експерт-
на комисия (ТЦЛЕК).
(2) Медицинското досие се изготвя и се 
съхранява на хартиен и електронен носител 
в архив на лечебното заведение, извършило 
първоначалния преглед.
(3) Медицинското досие и документите в 
него трябва да бъдат ясно обозначени за лич-
но/служебно ползване, като информацията, 
съдържаща се в него, не може да се използва 
за цели, различни от тези за подпомагане на 
лечението на морските лица, и се предоставя 
само в съответствие със Закона за здравето и 
Закона за защита на личните данни.
(4) Лечебното заведение е длъжно да изготви 
и поддържа и електронно медицинско досие 
за всяко морско лице, преминало медицинско 
освидетелстване. 
(5) Електронното медицинско досие тряб-
ва да бъде достъпно за морското лице чрез 
интернет от всяка точка на света чрез потре-
бителско име и парола.
(6) Лечебното заведение е длъжно да съх-
ранява в електронното медицинско досие 
на всяко морско лице сканирано копие на 
последното издадено свидетелство за меди-
цинска годност.
(7) Лечебното заведение е длъжно да 
осигури на Изпълнителна агенция „Морска 
администрация“ достъп чрез интернет до 
съхраняваното в електронното досие на всяко 
морско лице сканирано копие на последното 
издадено свидетелство за медицинска годност.
Чл. 21. Валидността на клинико-лаборатор-
ните изследвания е 14 дни от провеждането 
им, а на допълнителните изследвания – по 
преценка на извършващите ги специалисти.
Чл. 22. (1) Всеки лекар с призната специал-
ност дава заключение по своята специалност 
след медицински преглед и необходимите 
изследвания и го удостоверява с подписа си 
във формата по приложение № 5 за докумен-
тиране на медицинския преглед.
(2) Дадени от други лечебни заведения 
или отделни специалисти мнения не са за-
дължителни по отношение на здравословната 
годност, а служат само при диагностичното 
обсъждане.
(3) При констатиране на остро, бързопре-
ходно заболяване по време на медицинското 
освидетелстване или преосвидетелстване из-
следването се отлага и се определя временна 
забрана за работа, след което изследването 
се подновява.
Чл. 23. (1) Лекарят с призната специалност 
по вътрешни болести след преценка на резул-
татите от прегледите на другите специалисти 
отразени във формата за документиране на 
медицинския преглед, дава заключение:
1. „годно“, което означава, че лицето може 
да изпълнява всички задължения без огра-
ничения в рамките на определена команда 
от екипажа;
2. „годно с ограничения (недостатък)“, 
което означава, че лицето може да работи на 
кораб, плаващ по море или по вътрешните 
водни пътища, при определени условия, на 
определена длъжност, в определени райони 
и типове кораби;
3. „негодно“, което означава, че лицето не 
може да работи на кораб, плаващ по море 
или по вътрешните водни пътища;
4. „негодно до отстраняване на недоста-
тъка“, което означава, че лицето не може 
да работи на кораб, плаващ по море или по 
вътрешните водни пътища, до отстраняване 
на определения недостатък.
(2) При определяне на заключението за 
годност по ал. 1 се посочват причините за 
ограничението, условията и видовете профе-
сионална дейност, за които се отнася, както 
и работното място на освидетелстваното или 
преосвидетелстваното лице.
Чл. 24. (1) Заключенията по чл. 23 се 
отразяват във формата за документиране на 
медицинския преглед, която се съхранява в 
медицинското досие на морското лице, след 
което се вписват в свидетелството за меди-
цинска годност.
(2) Когато заключението по чл. 23 е „негод-
но“ лечебното заведение, в което е извършен 
прегледът, изпраща копие от свидетелството 
за медицинска годност на Изпълнителна 
агенция „Морска администрация“
(3) Спорните или неясни случаи при ос-
видетелстването и преосвидетелстването се 
изпращат за решаване от съответната ТОЛЕК.
Чл. 25. (1) Заинтересованите лица могат 
да обжалват:
1. заключението на лекаря с призната 
специалност по вътрешни болести по чл. 23, 
ал. 1 в 14-дневен срок от получаването му 
пред съответната ТОЛЕК;
2. заключението на ТОЛЕК – в 14-дневен 
срок от получаването му пред ТЦЛЕК;
3. заключението на ТЦЛЕК – пред съ-
ответния административен съд по реда на 
Административнопроцесуалния кодекс.
(2) ТОЛЕК и ТЦЛЕК се произнасят по 
жалбите по ал. 1 в 14-дневен срок от пос-
тъпването им.
Чл. 26. (1) Лицата, заемащи длъжностите 
по приложение № 1, са длъжни при влошаване 
на здравословното им състояние да потърсят 
лекарска консултация.
(2) В случаите по ал. 1, както и когато 
прецени, че здравословното му състояние 
поставя под съмнение пригодността му за 
работа, всяко морско лице е длъжно неза-
бавно да информира за това капитана или 
работодателя си.